מפגשים ליד הבאר – דף הנחיה לסדרת דפים:

כותרת	מפגשים ליד הבאר	
תקציר	הדף בוחן מדוע זוגות רבים בתנ"ך נפגשו ליד הבאר ומנסה להתחקות על המשמעויות הנוספות של הבאר	
מחברים	רבקה רוזנבאום ודן אפלמן	
מילות מפתח / תגיות	באר, מפגש, זוגיות, יעקב, רבקה, רחל, הגר, רחמים	
נושא+תת נושא	חיי אדם – נישואים וזוגיות	
אופי הדף	שלושה דפים שהם סדרה	
משך ההעברה	שלוש פגישות של שעתיים	
: הרקע הלימודי הנדרש>	2	
קהל היעד	החל מנוער	

במפגשים אלו ננסה לבחון נושא שמעסיק את חיי כולנו- הרומנטיקה והזוגיות. בספר בראשית רבות מהפגישות הרומנטיות וההתאהבויות "ממבט ראשון" קרו בבאר דווקא. אם בגלל מרכזיות הבאר בתרבות הקדומה אם בשל סיבות סימבוליות - את כל זאת נבחן דרך לימוד משמעותה של הבאר בחיינו, במקרא ובתלמוד. 
מפגש: ראשון
1.	נתחיל במשחק אסוציאציות למילה באר. 
2.	נלמד ביחד, בלימוד קבוצתי, את סיפור הבאר של הגר- כדי לגלות את נסתרותיה ונפלאותיה. 
3.	לסיכום המפגש נשאל מדוע הבאר מרכזית כל כך בסיפור הגר.

מפגש שני
1. נלמד  בחברותות את שלושת הסיפורים המפורסמים שקרו ליד באר: סיפור אליעזר ורבקה, יעקב ורחל ומשה וציפורה.
2. באיסוף הלימוד ננסה לחשוב מהי ה"באר" שאנחנו מחפשים (ולפעמים מוצאים) בה את בני הזוג שלנו.

3. בשלב זה  נפסל בחומר - כל אחד או כל חברותא יפסלו את הבאר שלהם. אפשר לכתוב בתוך הבאר או על הקיר שלה תובנות מהלימוד. 
4. בסיום יוכל כל אחד מהלומדים לומר מה מסמלת בשבילו הבאר שבנה.

מפגש שלישי:
1.	נשאל מהם הדימויים לבאר ומה הבאר מסמלת.
2.	נלמד בחברותות את דף הלימוד.
3.	נסכם  במליאה את התהליך שעברנו מהלימוד על הגר, הבאר המסמלת את הרחמים, ללימוד על הבאר כמשדכת, וכמקום מפגש של זוגות, והבאר כאישה, כשפע וכחיים.